text: Patienter smittet med farlig bakterie
  11 maj 2012 kl. 12.07
  Der er i øjeblikket et udbrud af resistente bakterier på Kolding Sygehus, oplyser DR Trekanten.
  Det er den såkaldte MRSA - stafylokok, der er på spil.
  Udbruddet blev opdaget for 14 dage siden hos en enkelt patient. Siden er omkring 15 personer blevet smittet. De er alle i behandling.
  Smitten er begrænset til fire afdelinger. Her er personalet og patienter blevet podet og screenet for at få sat en stopper for udbredelsen.
  - Vi følger planen og har forventninger om, at vores indsats er en rigtig god effekt, siger sygeplejefaglig direktør Helle Adolfsen.
  